Laimonis Purs

Laimonis Purs, īstajā vārdā Laimonis Strazdiņš ( Vilces pagasta "Ruņģos" —  Vecpiebalgā) bija latviešu rakstnieks un dramaturgs. Atpazīstamību ieguva padomju laikā ar 13. gadsimta zemgaļu brīvības cīņu aprakstiem tetraloģijā "Degošais pilskalns", "Krusts virs pilskalna", "Tālajos pilskalnos" un "Sūrābele pilskalnā".

 Dzīvesgājums 
Dzimis 1922. gada 3. jūnijā strādnieku ģimenē, no 1923. gada dzīvoja Rīgā. Tēvs Jānis bijis rūpnīcas "Fēnikss" smalkmehāniķis, māte — šuvēja.

1928.—1930. mācījies Rīgas pilsētas 1. pirmsskolā, 1930.—1937. Rīgas skolotāju institūta izmēģinājuma pamatskolā.

1937. gadā iestājās Valsts tehnikuma ķīmijas nodaļā, kuru absolvēja, bet diplomu nepaspēja saņemt kara sākšanās dēļ. 1941.24.VI—VII. dienējis Sarkanās armijas 183. divīzijas 227. pulkā. Pēc Liepnas kaujas nonācis ielenkumā un palicis Latvijā. Strādājis par laukstrādnieku un plostnieku.

1943. gada aprīlī-oktobrī dienējis Latviešu leģionā, tad atvaļināts un strādājis Jelgavas cukurfabrikā.

No 1944. gada strādāja laikrakstā "Cīņa". Literārā debija notika 1945. gadā ar īso stāstu "Karavīra vēstule" žurnālā "Padomju Jaunatne". 1945. gadā iestājies Maskavas Kinoinstitūtā, taču studijas drīz pārtraucis. 1949:. gadā beidzis Rīgas Republikānisko neklātienes vidusskolu. Studējis LVU Filoloģijas fakultātē (1949—1951). No 1950. līdz 1951. gadam strādāja "Padomju Jaunatnē". 1956. gadā sarakstīja savu pirmo romānu "Ēnas gaist", un tajā pašā gadā iestājās Latvijas PSR Rakstnieku savienībā. No 1952. līdz 1960. gadam bija žurnāla "Zvaigzne" izpildsekretārs, atlaists no darba nacionālkomunistu tīrīšanas laikā.

1969.—1970. gadā bija redaktors izdevniecībā "Liesma", 1970.—1975. gadā redaktors Rīgas kinostudijas scenāriju kolēģijā.

1990. gados rakstnieks atgriezās publicistikā, izsakot savu pozīciju pret, viņaprāt, čekistu un komunistu varas saglabāšanos valstī un uzskatot neatkarību par šīs varas saglabāšanas izplānotu mehānismu.

Dzīves beigās dzīvoja Zaubē, bija smagi slims un alerģiju dēļ atteicās no medikamentiem, vēlēdamies eitanāziju. 2016. gada 21. novembrī viņš nonāca komā pēc 8. novembrī veiktā pašnāvības mēģinājuma un nomira 27. novembrī Vecpiebalgas pansionātā,Mūžībā aizgājis rakstnieks Laimonis Purs TVnet neatgūstot samaņu. Apglabāts Rīgas 2. Meža kapos.

Darbi tulkoti lietuviešu, igauņu, krievu, ungāru un kazahu valodās.

 Darbi 

 Proza 
 1956 — Ēnas gaist
 1957 — Gadu gaitā (īsproza)
 1959 — Apsūdzēto sols
 1960 — Degošais pilskalns
 1961 — Rieta stundā(īsproza)
 1964 — Sirdsskaidrais
 1966 — Gaismas staru lokā
 1967 — No rīta līdz vakaram un līdz rītam(īsproza)
 1967 — Ēna ceļa garumā (kriminālromāns)
 1971 — Nepareizā laika stundenis (kriminālromāns)
 1972 — Gaismēnas (izlase)
 1979 — Krusts virs pilskalna
 1981 — Tālajos pilskalnos
 1984 — Karuselis
 1986 — Sūrābele pilskalnā
 1991 — Striptīzs savrupmājā
 1996 — Tikai sieviete vai Pareizā investīcija
 2000 — Skaists nobrauciens (kriminālromāns)
 2004 — Daugav's vienu malu... (kriminālromāns)
 2006 — Aizejot atskaties: atmiņu atspulgs par noklusēto un viltniecisko (divas grāmatas, trešā publicēta tikai elektroniski nākamajā gadā)
 2007 — Atmiņu kliedziens

 Lugas 

 1968 — Leļļu luga pēc A. Pumpura eposa "Lāčplēsis"
 1968 — "Redzēt jūru"
 1969 — “Tas brīvestības zelta rīts”
 1970 — dokumentālā drāma "Laupītāju laupītāji"
 1974 — "Kaķīša dzirnavas" pēc K. Skalbes pasakas motīviem
 1983 — lugu krājums "Dialogi par dzīvi"

 Atsauces 

 Ārējās saites 

Kategorija:Jelgavas novadā dzimušie
Kategorija:Latviešu rakstnieki
Kategorija:Latviešu valodā rakstošie
Kategorija:Latvijas dramaturgi
Kategorija:Latvijas rakstnieki
Kategorija:21. gadsimta rakstnieki
Kategorija:20. gadsimta rakstnieki
Kategorija:Rīgas Meža kapos apbedītie